7 athyglisverðar staðreyndir um Henri Matisse . Matisse ( 1869 - 1954 ) var einn áhrifamesti listmálari 20. aldarinnar í París og raunar í Evrópu allri . Hann fæddist í Le Cateau , Picardy , í Frakklandi og tilheyrði post-impressionisma og fauvisma en hann var einn af brautryðjendum síðarnefndu stefnunnar . Matisse var einstaklega mikill og góður teiknari en þekktastur var hann fyrir líflega notkun á litum . Hann fylgdi kenningu Cézanne um að ekki væri hægt að endurskapa ljós í myndlist nema í gegnum liti og sést það sést vel í verkum hans . 1 . Matisse var menntaður lögfræðingur og starfaði um tíma sem slíkur . 2 . Hann fékk áhuga á myndlist um tvítugt þegar hann lá veikur í alllangan tíma og móðir hans færði honum málningu og pensla sér til dægrastyttingar í veikindunum . Síðar lærði hann í Académie Julian og í École des Beaux-Arts í París . 3 . Þegar hann hætti í listnáminu árið 1892 fór hann að vinna hjá Gustave Moreau sem var málari sem aðhylltist symbólisma . Þar blómstraði hann og fékk útrás fyrir tilraunahneigð sína . „ Ég mála ekki hluti . Ég mála bara mismuninn á milli hluta . “ – Henri Matisse 4 . Pablo Picasso og Matisse hittust í fyrsta sinn árið 1906 og urðu vinir fyrir lífstíð en þeir voru líka keppinautar í listinni og ögruðu hvor öðrum . Þeir fengu hugmyndir að verkum hvor hjá öðrum og mætti nefna að Blue Nude var Picasso innblástur að einu af hans frægasta málverki , Les Demoiselles d´Avignon . 5 . Notkun sterkra lita í verkum Matisse hneykslaði almenning , sérstaklega í Bandaríkjnum þar sem sumum þótti verk hans móðgandi og vansæmandi . Árið 1913 þegar Blue Nude-myndin var sýnd í Chicago , tóku nokkrir nemar í The Art Instidude sig til og brenndu eftirlíkingu af verkinu . 6 . Heimsstyrjaldirnar höfðu djúp áhrif á Matisse , í heimsstyrjöldinni fyrri notaði hann mun dekkri og drungalegri liti en hann hafði áður gert . Dóttir málarans var í frönsku andspyrnuhreyfingunni en hún var pyntuð af Gestapo og sendi í útrýmingarbúðir í Ravensbrück en sprengjuárás bandamanna tafði lestarförina og hún slapp . „ Alls staðar eru blóm fyrir þá sem vilja sjá þau . “ – Henri Matisse 7 . Síðustu æviárin var Matisse bundinn við hjólastól og átti erfitt með að mála . Hann tók þá upp á því að gera klippimyndir . Hann notaði svo langt prik til að raða myndum saman en þessa aðferð kallaði hann „ painting with scissors “ eða málað með skærum .